Az M3D teszt jelleggel, promóciós anyagokkal 2012. június 18-án indult. Majd 2012. június 25-ödikén elindult az M3D üzemszerű tesztadása természetfilmekkel, koncertfilmekkel. 2012. július 2-ig kizárólag az MTVA műholdas transzponderén, illetve a budapesti MinDig TV frekvencián volt elérhető, mivel a 2012. július 1-jén megrendezett 2012-es Foci EB döntő 3D-s közvetítési jogaival kizárólag az Antenna Hungária rendelkezett. 2012. július 2-ától pedig más műholdas és kábelszolgáltatók kínálatában is megjelent a csatorna (a Digi kivételével). A londoni olimpia végeztével ismét promóciós anyagokat sugározott 2012. augusztus 13-án éjfélig, akkor kikapcsolták.